EkBass/fiwiki-20250220-pages-articles huggingface dataset:
VOD

VOD () tarkoittaa ladattavaa tai suoratoistettavaa bittimuotoista videotiedostoa, jota levitetään esimerkiksi internetin kautta. Suomen kielessä käytetään myös termiä tilausvideo, kirjaimellisesti termi kääntyy muotoon "videota kysynnän mukaan". VOD:n vastakohtana ovat fyysiset tallennusmuodot, kuten DVD-levy. Esimerkiksi musiikille on olemassa vastaavia nettipalveluita. VOD toimii joko siten, että videotiedosto ladataan katsojan tietokoneelle, tai se esitetään suoratoistona (), jolloin tiedosto ei tallennu tietokoneelle. Ladattavassakin videotiedostossa voi olla erilaisia ns. DRM-rajoituksia. VOD- järjestelmissä katsoja voi valita haluamansa tiedoston, jonka katsoo verkossa tai interaktiivisessa eli vuorovaikutteisessa televisiojärjestelmässä. Ensimmäinen VOD-palvelu suomessa oli vuonna 2005 julkaistu SF Anytime -palvelu Teliasoneran asiakkaille. Ennen VOD termin yleistymistä Pay per View (PPV) oli osin sitä vastaava käsite. VOD palveluiden yleistyttyä Pay per View -termi on käytössä lähinnä yksittäistapauksissa ja suorissa lähetyksissä kuten ammattinyrkkeilyn mestaruusottelut. PPV:n historia yltää aian 1950-luvulle, jolloin ensimmäisin järjestelmiä testattiin. Se liittyy enemmän television kehitykseen kun taas VOD liittyy suoraan internetin kehittymiseen. ==Katso myös== *Yle Areena *MTV *Ruutu *Canal+ *Elisa Viihde Viaplay *Netflix *HBO: **HBO on Demand **HBO Go **HBO Now **HBO Max *Hulu *C More *Voddler *Amazon Prime Video *Disney+ == Lähteet == Luokka:Elokuvaan liittyvät käsitteet Luokka:Internet
Erlkönig

Erlkönig eli Keijujen kuningas (Keijuinkuningas) on Johann Wolfgang von Goethen tunnetuimpia runoja, lajityypiltään balladi. Goethe kirjoitti runon vuonna 1782 alun perin Die Fischerin -oopperaa varten. Runon ovat säveltäneet muiden muassa itävaltalainen Franz Schubert, saksalainen Carl Loewe ja suomalainen Tapani Länsiö. Schubert sävelsi runon sooloäänelle ja pianolle vuonna 1815, ja se kuuluu hänen tunnetuimpiin liedeihinsä. Runo kertoo kuolemansairaasta pojasta, joka ratsastaa isänsä kanssa kohti kotia. Poika kuvittelee houreissaan keijujen kuninkaan yrittävän houkutella häntä mukaansa ja huutaa isäänsä apuun. Isä yrittää tyynnytellä poikaa ja vakuuttaa, että keijujen kuningas on vain kuvitelmaa. Lopussa kuitenkin paljastuu pojan kauhea kohtalo; kun he viimein saavuttavat kotinsa, poika on kuollut. Keijujen kuningas on runossa kuoleman vertauskuva. Runon ovat suomentaneet Otto Manninen,Mannisen suomennos. Erkki Pullinen ja Teivas Oksala. ==Sanat== Runon saksankieliset sanat: == Lähteet == ==Kirjallisuutta== * Buberl, Brigitte: Erlkönig und Alpenbraut: Dichtung, Märchen und Sage in Bildern der Schack- Galerie. (Bayerische Staatsgemäldesammlungen. Studio-Ausstellung 12.) Lipp, München 1989. ISBN 3-87490-621-3 * Düring, Werner-Joachim: „Erlkönig“-Vertonungen: Eine historische und systematische Untersuchung. Bosse, Regensburg 1972. ISBN 3-7649-2082-3 * Lösener, Hans: Der Rhythmus in der Rede, s. 113–153. Niemeyer, Tübingen 1999. * Richter, Marita: Das „Erlkönig“-Syndrom: Eine kultur-kriminalistische Studie. Karin Fischer Verlag, 1998. ISBN 3-89514-142-9 Luokka:Balladit Luokka:Johann Wolfgang von Goethe Luokka:Saksalaiset musiikkikappaleet Luokka:Franz Schubertin teokset Luokka:1810-luvun musiikkiteokset
Lapsiasiamies

Lapsiasiamies on kunnallinen asiamies, jonka tehtävänä on pitää huolta siitä, että kunnat ottavat huomioon myös lapset ja nuoret. Se on ollut perinteinen osa useimpien Pohjoismaiden lapsi- ja nuorisotyötä jo vuosia. Käytännössä lapsiasiamies tehtäviä ovat mm. * tiedottaa, seuraata ja raportoida lasten ja nuorten hyvinvoinnin kehityksestä, * kehittää tapoja lasten ja nuorten mielipiteiden ja tarpeinen havaitsemisesksi, * koordinoida lasten ja nuoreten hyväksi tehtävää työtä, * edistää kunnan ja järjestön välistä yhteistyötä. Lapsiasiamies ei käsittele lapsia tai nuoria koskevia oikeudellisia asioita. Täten se ei korvaa muita valitus-, neuvonta- ja vaikuttamisväyliä vaan on pikemminkin näiden ja muiden tahojen välinen sillanrakentaja. ==Mannerheimin lastensuojeluliiton lapsiasiamies== Lapsiasiamies oli myös Mannerheimin lastensuojeluliiton työntekijä, jonka tehtävänä oli huolehtia, että kaupunki tai muu julkisyhteisö ottaa huomioon myös lapset ja nuoret. MLL:lla oli lapsiasimies 1980-luvulta vuoteen 2004. Lapsiasiavaltuutettu on lailla säädetty virkamies, jonka tehtävänä on hoitaa lapsiasiamiehen työ. ==Lähteet== Luokka:Lastensuojelu Suomessa
Natriumformiaatti

Natriumformiaatti on muurahaishapon natriumsuola, joka on normaaliolosuhteissa olomuodoltaan kiinteitä valkoisia jyväsiä tai kiteitä. Sen kemiallinen kaava on HCOONa. Natriumformiaatti hajoaa kuumennettaessa, jolloin syntyy muun muassa hiilimonoksidia ja vetyä, aiheuttaen näin palo- ja räjähdysvaaran. Natriumformiaatin moolimassa on 68,0 g/mol, sulamispiste 253 °C, suhteellinen tiheys 1,9 g/cm3 (vesi = 1,0 g/cm3), liukoisuus veteen 20 °C:n lämpötilassa 97 g/100 ml ja CAS-numero 141-53-7. Natriumformiaatti on hygroskooppinen aine eli se on ilmasta kosteutta itseensä sitova ja pidättävä aine. Sitä käytetään kiteisenä aineena esimerkiksi lentokenttien kiitoteillä paksumman jään poistoon natriumasetaatin ja urean rinnalla. Muita käyttökohteita ovat käyttö säilöntäaineena, peittauksessa, parkituksessa ja teollisissa prosesseissa pelkistimenä. Natriumformiaattia voidaan valmistaa imeyttämällä paineistetuissa olosuhteissa hiilimonoksidia kiinteään natriumhydroksidiin 160 °C:n lämpötilassa. :CO + NaOH → HCOONa Natriumformiaattia muodostuu myös sivutuotteena valmistettaessa pentaerytritolia. Salachlor on natriumformiaatin kaupallinen nimi. ==Lähteet== == Aiheesta muualla == * *PubChem: Sodium formate *ChemBlink: Sodium formate Luokka:Formiaatit Luokka:Natriumyhdisteet
Weaverin oireyhtymä

Weaverin oireyhtymä on vuonna 1974 kuvattu ylikasvuisuusoireyhtymä, jonka aiheuttajaa varmuudella ei tiedetä. Suurin osa potilaista on miespuolisia. Weaver-lapsilla on poikkeuksellisen matala ääni jo ennen äänenmurrosta. Syndroomaan liittyy yleensä kehitysvamma tai henkistä jälkeenjääneisyyttä. Puhe on usein epäselvää, ja kasvainten riski on noussut. Weaver-syndromaatikot syntyvät huomattavasti ylipainoisina. Vastasyntynyt voi painaa 10 kg ja 14 kuukauden ikäinen lapsi jo 30 kg. Maailmalla on ollut vuoteen 2004 mennessä kymmeniä todettuja Weaver-tapauksia. == Lähteet == * Kehitysvammahuollon tietopankki Luokka:Oireyhtymät
Fukosidoosi

Fukosidoosi on sairaus, joka aiheuttaa varhain lapsuudessa alkavan aivojen ja keskushermoston rappeutumisen. Vuonna 2003 maailmalla oli alle sata todettua tapausta. Oireyhtymän yleisyydeksi arvioidaan 1:200 000 lapsesta. Fukosidoosi periytyy peittyvästi todennäköisesti ensimmäisen kromosomin kautta. Sairaus kuvattiin vuonna 1969. Se on tavallista yleisempi eteläisessä Italiassa. Fukosidoosi voidaan jakaa kahteen sairaustyyppiin. Fukosidoosi I alkaa puolen vuoden iässä. Oireet ovat rajut. Aivojen ja keskushermoston etenevän rappeutumisen lisäksi taudinkuvaan kuuluu hepatomegaliaa, splenomegaliaa, epileptisyyttä, epämuodostumia luustossa ja esimerkiksi sappirakon vaurioituminen. Fukosidoosi II on oireiltaan ykköstyyppiä hieman lievempi ja puhkeaa yleensä ennen viidettä ikävuotta. Erityisiä piirteitä kakkostyypissä ovat ihon sarveistuminen ja syylät. Fukosidoosin voidaan katsoa olevan myös oirekirjo, jolloin sitä ei jaotella sairaustyyppeihin. Fukosidootikot ovat useimmiten henkiseltä kehitykseltään taantuneita. Heillä esiintyy myös motorisia ongelmia ja infektiosairauksia. Elinajanodote on heikentynyt: vuonna 1991 tehdyn tutkimuksen mukaan 64 % vammaisista saavuttaa yli kymmenen vuoden iän. Lievissä tapauksissa potilaat ovat eläneet jopa 40-vuotiaiksi. Fukosidoosiin ei tunneta parannuskeinoa. Hoito keskittyy olemassa olevien oireiden lievittämiseen. ==Lähteet== * * == Aiheesta muualla == * Fukosidoosi Kehitysvammahuollon tietopankissa Luokka:Oireyhtymät Luokka:Aineenvaihduntasairaudet
Hurrikaani Ophelia (2005)

Hurrikaani Ophelia oli 15. nimetty trooppinen myrsky vuoden 2005 Atlantin hurrikaanikaudella ja tuon kauden kahdeksas trooppinen hirmumyrsky. Saffirin–Simpsonin hurrikaaniasteikolla se luokiteltiin lievimpään eli 1. luokkaan. Myrsky aiheutti tuhoja Yhdysvaltojen rannikolla Floridasta Pohjois- Carolinaan. Sen liike pitkin Yhdysvaltojen etärannikkoa oli harvinaisen hidas ja reitti mutkitteleva, ja myrskyn voimakkuus vaihteli sen elinaikana suuntaan ja toiseen. ==Ophelian kehitys== Ophelia sai alkunsa keskileveysasteiden matalapaineesta syyskuun alussa. Kylmään rintamaan syntyi pitkulainen matalapaine, joka liikkui etelään. Siitä kehittyi trooppinen matalapaine Bahamasaarten lähistöllä 6. syyskuuta. Ophelia voimistui trooppiseksi hirmumyrskyksi vain noin kuuden tunnin ajaksi 8. syyskuuta. Se heikkeni takaisin trooppiseksi myrskyksi ja voimistui uudelleen seuraavana päivänä, heikkeni jälleen ja voimistui kolmannen kerran 10. syyskuuta, jolloin se pysyi hurrikaaniluokassa 36 tunnin ajan. Viimeinen eli neljäs voimistuminen tapahtui 14. syyskuuta. Silloin Ophelian tuulet olivat voimakkaimmillaan, noin 38 m/s. == Ophelian aiheuttamat vahingot == Hurrikaani Ophelia surmasi yhden ihmisen, joka hukkui korkeaan aallokkoon Palm Beachissa Floridassa. Vakuutusyhtiöiden keskusliiton arvion mukaan aineelliset tuhot olivat 35 miljoonaa dollaria. NOAA == Lähteet == == Aiheesta muualla == Ophelia
Eila Rimmi

Eila Marjatta Rimmi (s. 18. tammikuuta 1938 Tampere) on suomalainen poliitikko. Hän toimi Vasemmistoliiton kansanedustajana Hämeen läänin pohjoisesta vaalipiiristä (nykyinen Pirkanmaan vaalipiiri) kaksi kautta, vuosina 1991–1999. Ennen kansanedustajaksi valintaansa Rimmi työskenteli vuodesta 1957 leipurin ammatissa. Vuodesta 1972 alkaen hän on toiminut myös Tampereen kaupunginvaltuuston jäsenenä. Vuodet 1990–1991 hän oli kaupunginvaltuuston toinen varapuheenjohtaja. Rimmi on toiminut myös Suomen Ammattiliittojen Keskusjärjestön (SAK) valtuuston jäsenenä vuodet 1966–1991 ja sen varapuheenjohtajana vuodet 1981–1991 sekä vuodet 1961–1989 Suomen Elintarviketyöläisten Liiton (SEL ry) liittotoimikunnan jäsenenä. Eduskunnassa ollessaan Rimmi toimi ensimmäisellä edustajakaudellaan puolustusvaliokunnan ja työasianvaliokunnan jäsenenä, toisella kaudellaan puolestaan vuodet 1995–1996 maa- ja metsätalousvaliokunnan jäsenenä, vuodet 1996–1999 ympäristövaliokunnan jäsenenä sekä työasiainvaliokunnan varajäsenenä. Eduskuntauran, toiminnan kaupunginvaltuustossa ja ammattiyhdistystoiminnan lisäksi Rimmi toimi myös presidentin valitsijamiehenä presidentinvaalissa 1988. Rimmi on ollut vuodesta 1963 naimisissa Reino Rimmin kanssa. Hänellä on yksi lapsi, vuonna 1958 syntynyt poika. == Aiheesta muualla == * Luokka:SKDL:ssä vaikuttaneet henkilöt Luokka:Kansanedustajat Luokka:Tampereen kaupunginvaltuutetut Luokka:Vasemmistoliiton poliitikot Luokka:Pirkanmaan vaalipiiri Luokka:Suomalaiset leipurit Luokka:Vuonna 1938 syntyneet Luokka:Elävät henkilöt
Orlen Lietuva

Orlen Lietuva (aikaisemmin Mažeikių Nafta) on liettualainen energiayhtiö. Yhtiöllä on Mažeikiain kaupungin lähellä Baltian maiden ainoa öljynjalostamo ja huoltoasemia Liettuassa. Yhtiö on osa puolalaista PKN Orlen -konsernia. Öljytuonnin katkettua aikanaan Ystävyys-öljyputken kautta, öljynjalostamon tarvitsema raakaöljy ryhdyttiin tuomaan rannikolle rakennettua, noin 90 kilometrin öljyputkea pitkin. Sille raakaöljy tuodaan Būtingėn öljyterminaalin kautta. == Aiheesta muualla == *Yhtiön kotisivut Luokka:Liettualaiset yritykset Luokka:Öljy-yhtiöt Luokka:Energia Liettuassa
Blood Diamond – veritimantti

Blood Diamond – veritimantti on Edward Zwickin ohjaama sisällissodan repimään Sierra Leoneen sijoittuva ja siellä tapahtuvasta veritimanttikaupasta kertova draamaelokuva, joka sai ensi-iltansa 8. joulukuuta 2006 Yhdysvalloissa, Suomessa 9. helmikuuta 2007. Pääosissa esiintyvät Leonardo DiCaprio, Jennifer Connelly ja Djimon Hounsou. Käsikirjoituksen on tehnyt Charles Leavitt Leavittin ja C. Gaby Mitchellin tarinan pohjalta. Elokuvan nimi viittaa sota- alueelta louhittuihin timantteihin ja niillä rahoitettuihin sotatoimiin. Elokuva oli ehdolla viiden Oscar-palkinnon (paras miespääosa, miessivuosa, leikkaus, äänileikkaus, äänimiksaus) saajaksi, muttei voittanut yhtään palkintoa. ==Juoni== Elokuvan tapahtumat sijoittuvat 1990-luvulle Sierra Leonen sisällissotaan ja kyseenalaisin keinoin toimivaan timanttibisnekseen. Blood Diamond on tarina DiCaprion näyttelemästä Danny Archerista, rhodesialaisesta (zimbabwelainen) palkkasoturista ja timanttien salakuljettajasta, ja Hounsoun näyttelemästä Solomon Vandysta, mendeläisestä kalastajasta. Connelly näyttelee amerikkalaista journalistia Maddy Bowenia. Archer saa vihiä, että timanttikaivokselle töihin pakotettu ja sieltä karkaamaan onnistunut kalastaja Solomon on löytänyt jättikokoisen timantin ja ehtinyt piilottaa sen kaivoksen alueella. Archer ehdottaa Solomonille molempia hyödyttävää yhteistyötä, sillä Solomon on kadottanut perheensä sodan melskeeseen. Vastineeksi Archer pyytää puolikasta Solomonin timantista. Amerikkalaisjournalisti Bowen auttaa parivaljakkoa liikkumaan sota-alueella reportteriryhmän mukana ja puolestaan saa vastineeksi Archerilta tietoja hollantilaisen timanttikartellin hämäristä menetelmistä. ==Näyttelijät== ==Lähteet== Luokka:Edward Zwickin ohjaamat elokuvat Luokka:Yhdysvaltalaiset seikkailuelokuvat Luokka:Yhdysvaltalaiset sotadraamat Luokka:Vuoden 2006 yhdysvaltalaiset elokuvat Luokka:Yhteiskunnalliset elokuvat
Muttaburrasaurus

Muttaburrasaurus (nimen merkitys: ”Muttaburran lisko”) on sukupuuttoon kuollut ornitopodeihin kuuluva dinosaurussuku, joka eli varhaisliitukauden Alba- vaiheella. Sen fossiileja on löydetty Australian koillisosista. Muttaburrasaurus söi kasveja ja mahdollisesti haaskoja. Sillä oli myös erikoisen suuri kuono. == Ulkonäkö ja koko == Muttaburrasaurus oli noin 8–9 metriä pitkä ja painoi 2–2,8 tonnia. Sen eturaajat olivat melko pitkät, joten se liikkui luultavasti osittain neljällä jalalla. Muttaburrasauruksen leuat olivat varsin voimakkaat, ja sen hampaat soveltuivat saksimiseen paremmin kuin hienontamiseen. Tämä viittaa siihen, että Muttaburrasaurus käytti ravinnokseen kasvien lisäksi haaskoja. Toisin kuin varhaiset rekonstruktiot antavat ymmärtää, Muttaburrasauruksella ei nykykäsityksen mukaan ollut peukalopiikkiä kuten esimerkiksi Iguanodonilla. Muttaburrasauruksen kuonon yläosan muodostanut luu pullistui ylöspäin, minkä takia lajilla oli kyömynenä. Sillä oli suuret sierainontelot, joiden uskotaan olleen mahdollisesti apuna hyvin monimutkaisten äänien luomiseen tai kylmän ilman lämmittämiseen. == Löytöhistoria == Suurtilallinen Doug Langdon löysi ensimmäiset muttaburrasauruksen fossiilit vuonna 1963 Australian Queenslandista. Löytö tehtiin läheltä Muttaburran kaupunkia, joten laji nimettiin kaupungin mukaan "Muttaburran liskoksi". Joitain muttaburrasauruksen hampaita on löydetty myös Hughendenista, Lightning Ridgestä ja Uudesta Etelä-Walesista. Lisäksi yksi kallo löydettiin vuonna 1987 Hughendenin ja Richmondin rajalta. Sittemmin lajista on tehty löytöjä Queenslandin keski- ja pohjoisosista. Lisäksi muun muassa suuri määrä muttaburrasauruksen luita ja hampaita on löytynyt Uuden Etelä-Walesin pohjoisosasta. == Nimi == Lajin kuvauksen tekivät ensimmäisinä Alan Bartholomai‭ ja ‬Ralph‭ ‬E.‭ ‬Molnar vuonna 1981 ja se sai nimensä Queenslandissa sijaitsevan Muttaburra-nimisen kaupungin mukaan. == Lähteet == == Aiheesta muualla == * BBC Science and Nature: Prehistoric Life Luokka:Iguanodontia
Myyrä

Myyrä voi tarkoittaa seuraavia asioita: * myyrät (Arvicolinae), nisäkkäiden alaheimo * kontiainen eli maamyyrä (Talpa europaea), eläinlaji * kontiaiset eli maamyyrät (Talpidae), nisäkkäiden heimo * myyrä, nimitys organisaatioon soluttautuneesta vakoojasta * Myyrä, Zdeněk Milerin animaatiohahmo * Myyrä, hahmo Disneyn Nalle Puh -sarjakuvissa ja -animaatioissa * Myyrä, Jari Tervon kirjoittama romaani * Myyrä, suomalainen tosi-tv-sarja * Myyrä, suomalainen rap-artisti * Myyrä, sukunimenä: ** Jonni Myyrä (1892–1955), suomalainen keihäänheittäjä ** Risto Myyrä (1942–2023), suomalainen kiekonheittäjä Luokka:Seulonnan keskeiset artikkelit
Tomahawk (yhtye)

Tomahawk on yhdysvaltalainen, vuonna 2000 perustettu alternative rock/alternative metal -musiikkia soittava superyhtye. Se perustettiin vuonna 2000, kun Fantômasissa, entisissä Faith No Moressa ja Mr. Bunglessa laulajana toiminut Mike Patton ja entisen The Jesus Lizardin kitaristi Duane Denison alkoivat tehdä yhdessä demoja. Denison hankki yhtyeen rumpaliksi entisen Helmetin rumpalin, John Stanier, ja Patton basistiksi sellaisissakin yhtyeissä kuin The Melvins ja Cows vaikuttaneen Kevin Rutmanisin. == Historia == Vuonna 2001 yhtye julkaisi ensimmäisen albuminsa, Tomahawk, tuottajana Joe Funderburk. Vuonna 2003 ilmestyi toinen Tomahawk albumi, Mit Gas, tuottajana Joe Barresi. Tomahawk teki monta kiertuetta ennen kuin julkaisivat seuraavan albuminsa. Yhtye soitti monissa maissa Pohjois-Amerikassa, Australiassa, Euroopassa ja Itä-Aasiassa. Tomahawk oli mukana "Geek Tour" nimisellä kiertueella, jossa soittivat mm. Fantômas ja The Melvins. Yhtye soitti myös monilla festivaaleilla, kuten Big Day Out-festivaaleilla Australiassa. Yhtyeen kolmas albumi, Anonymous julkaistiin kesällä 2007. Kevin Rutmanis lähti yhtyeestä tämän albumin jälkeen. Syytä lähtöön ei tiedetä. Vähän aikaa sitten saatiin tietää, että Mr. Bunglen basisti, Trevor Dunn, liittyi Tomahawkiin. Yhtye aikoo julkaista neljännen albuminsa vuoden 2012 syksyllä. Ennen neljättä albumia, tulee kolmen edellisen albumin vinyylikokoelma nimeltään: "Eponymous To Anonymous", ja se tulee 21.4.2012. Bändi esiintyy myös Helsingissä 4.9.2013, joka on heidän ensimmäinen Suomen vierailu. Uuden albumin nimi on: Oddfellows. == Diskografia == ===Albumit=== * * * * * ===Boksisetti=== * ===Singlet=== * Rape This Day (2003) * Sun Dance (2007) * Stone Letter (2012) * M.E.A.T. (2014) ===Musiikkivideot=== * Rape This Day (2003) * Stone Letter (2012) * Oddfellows (2013) * South Paw (2014) == Aiheesta muualla == * Ipecac - Levy-yhtiö Luokka:Yhdysvaltalaiset rockyhtyeet Luokka:Yhdysvaltalaiset alternative metal -yhtyeet Luokka:Yhdysvaltalaiset progressiivisen rockin yhtyeet
Hurrikaani Ivan

Hurrikaani Ivan oli yhdeksäs nimetty trooppinen myrsky vuoden 2004 Atlantin hurrikaanikaudella ja tuon kauden voimakkain trooppinen hirmumyrsky. Saffirin–Simpsonin hurrikaaniasteikolla se luokiteltiin korkeimpaan eli 5. luokkaan Myrsky aiheutti tuhoja Grenadassa ja Jamaikalla sekä Kuuban länsiosissa. Yhdysvaltojen puolella vahinkoja tuli Alabamassa ja Floridassa. ==Hurrikaanin kehitys== Ivaniksi kehittynyt säähäiriö syntyi Kap Verden tienoilla syyskuun toisena päivänä. Se voimistui ja luokiteltiin trooppiseksi hirmumyrskyksi syyskuun 5. päivänä, kun se oli vajaat 2 000 km Tobagon itäpuolella. Se voimistui harvinaisen nopeasti ja kehittyi jo samana päivänä 3. luokan hurrikaaniksi. Myöhemmin se heikkeni hiukan ja liikkui kohti Karibiaa. Grenadassa Ivan riehui 7. syyskuuta. Karibianmerellä se voimistui uudelleen ja kasvoi pian 5. luokan hurrikaaniksi. Voimakkaimmillaan Ivan oli 12. syyskuuta, jolloin sen keskusmatalapaine oli pudonnut 910 hPa:iin. Ivan heikkeni huomattavasti juuri ennen iskeytymistään Yhdysvaltojen rannikolle Alabamaan. Se kulki koilliseen Alabaman poikki, heikkeni mantereelle jouduttuaan edelleen, mutta kaartoi takaisin länteen ja voimistui uudelleen aiheuttaen rankkasateita Texasissa. == Hurrikaanin aiheuttamat tuhot == Grenadassa kuoli 39 ihmistä, ja koko valtion infrastruktuuri vaurioitui pahoin. Jamaikalla kuoli 15 henkeä, Venezuelassa viisi, Dominikaanisessa tasavallassa neljä, Haitissa kolme ja Barbadoksella ja Tobagolla yksi. MSNBC uutisetLuettu 10.2. 2007 Yhdysvalloissa Ivanin lasketaan aiheuttaneen aineellisia vahinkoja 13 miljardin dollarin edestä. Karibian kehityspankin mukaan tuhot Karibian saarilla, lähinnä Grenadassa, Jamaikalla, ja Caymansaarilla, olivat noin kolme miljardia dollaria. Kuubassa arvioitiin tulvavahinkojen olleen 1,2 miljardia Yhdysvaltain dollaria. == Lähteet == Ivan
Henkikirjoittaja

Henkikirjoittaja on virka Digi- ja väestötietovirastossa ja Ahvenanmaan valtionvirastossa. Henkikirjoittaja toimittaa siviilivihkimisiä ja toimii julkisena notaarina ja kaupanvahvistajana. Nimitys tulee pääasiallisesta tehtävästä väestökirjanpidon hoidosta. Henkikirjoittajalta edellytetään muuta oikeustieteen ylempää korkeakoulututkintoa kuin kansainvälisen ja vertailevan oikeustieteen maisterin tutkintoa. == Lähteet == ==Aiheesta muualla== * Digi- ja väestotietovirasto * Henkikirjoittajat (Arkistolaitoksen Portti- käyttäjäpalvelu) Luokka:Valtionhallinto
Spiritual Battle

Spiritual Battle (2000) on norjalaisen Drottnar-yhtyeen albumi, joka on kokoelma yhtyeen kahdesta ensimmäisestä julkaisusta. Molemmat äänitettiin X-Ray Sudiosissa. Albumin julkaisi brittiläinen levy-yhtiö Plankton Records. == Yleiskatsaus == Kappaleet "Away from the Destruction", "Doom of Antichrist", "Missing Souls" ja "Frykt Ikke" ovat peräisin toukokuussa 1997 äänitetyltä demolta Doom of Antichrist, jolloin yhtyeen nimi oli Vitality. Tyyliltään kappaleiden musiikki on death-doom metalia ja laulu niillä on matalaa murinaa. "A White Realm", "Natten på Harmageddon" ja "Spiritual Battle" -kappaleet äänitettiin syyskuussa 1998, jolloin yhtye oli vaihtanut nimensä Drottnariksi. Kappaleet julkaistiin promolevynä, joka nimettiin A White Realmiksi. Sen musiikkityyli on viikinkimetallia, josta yhtye alkuaikoina tunnettiin parhaiten. Kappaleet ovat minimalistisia ja niillä painottuu groovaava rytmi. Albumin sanoitukset käsittelevät Ilmestyskirjan sisältöä sekä sodankäyntiä henkimaailmassa. Spiritual Battle sai myönteisiä arvioita kriitikoilta: esimerkiksi brittiläinen Cross Rhythms -julkaisu antoi albumille 8 pistettä 10:stä 1. helmikuuta 2001 julkaistussa arviossaan. Albumi toi yhtyeelle myös ihailijakunnan underground metal -piireissä: Spritual Battlen julkaisun aikoihin verkkolehti Info-Black.com - The Ultimate Black Metal Informative Site väitti yhtyettä käsittelevässä jutussaan, että "Drottnar kuuluu skandinaavisten underground-piirien eliittiin." ==Kappalelista== #"A White Realm" (6:30) #"Natten på Harmageddon" (4:40) .mp3 #"Spiritual Battle" (4:44) .mp3 #"Away from the Destruction" (7:12) #"Doom of Antichrist" (5:39) #"Missing Souls" (4:08) #"Frykt Ikke" (6:21) ==Yhtyeen kokoonpano albumilla == *Sven-Erik Lind - laulu *Karl Fredrik Lind - kitara *Bjarne Peder Lind - basso *Glenn-David Lind - rummut ==Lähteet== ==Aiheesta muualla== * * Albumin arvio Guitar6.Com-sivulla * * Albumi The Whipping Post -sivulla * Albumi Music Vault -sivulla Luokka:Vuoden 2000 albumit Luokka:Drottnarin albumit
Burnley FC

Burnley Football Club on jalkapallojoukkue Burnleysta, Lancashiresta, Englannista. Joukkue pelaa kaudella 2024–2025 Englannin toiseksi korkeimmalla sarjatasolla mestaruussarjassa, johon se putosi Valioliigasta keväällä 2024. Vuonna 1882 perustetun seuran lempinimi on The Clarets ja joukkue on pelannut kotiottelunsa vuodesta 1883 asti 21 944 -paikkaisella Turf Moorilla. Seura kuuluu Englannin liigan perustajajäseniin. Burnley on voittanut Englannin 1. divisioonan mestaruuden (korkein sarjataso) kahdesti, kausilla 1920–1921 ja 1959–1960 sekä sijoittunut toiseksi 1919–1920 ja 1961–1962. FA Cupin voittoa seura juhli kaudella 1913–1914 ja pelasi loppuottelussa lisäksi 1947 ja 1962. FA Charity Shieldin se on voittanut 1960–1961 (jaettu voitto) ja 1973–1974. Burnley palasi 33 vuoden tauon jälkeen Englannin nykyiseen pääsarjaan Valioliigaan kaudelle 2009–2010 mutta putosi heti takaisin Mestaruussarjaan. Seuraavan kerran Burnley pelasi Valioliigassa kaudella 2014–2015, mutta sijoittui 19:nneksi ja putosi jälleen mestaruussarjaan. Burnley palasi Valioliigaan kaudeksi 2016–2017 ja pelasi Valioliigassa kuuden kauden ajan, kunnes putosi Valioliigasta kauden 2021–2022 päätteeksi. Joukkue voitti mestaruussarjan kaudella 2022–2023 ja palasi jälleen Valioliigaan yhdeksi kaudeksi. == Historia == Burnley putosi 1. divisioonasta kaudella 1896–1897, kun se jäi sarjassa 19 pisteellä jumboksi. Se nousi myöhemmin takaisin 1. divisioonaan, mutta putosi jälleen kaudella 1899–1900. Burley oli sarjan toiseksi viimeinen 27 pisteellä, kun Glossop jäi viimeiseksi 19 pisteellä. Se nousi takaisin 1. divisionaan kauden 1912–1913 päätteeksi. Se voitti vuonna 1914 FA Cupin, kun se oli loppuottelussa Liverpoolia vahvempi lukemin 1–0. Kaudella 1919–1920 Burnley sijoittui 1. divisioonan toiseksi, kun se jäi 9 pisteen päähän mestaruuden voittaneesta West Bromwich Albionista. == Entisiä pelaajia == *Jimmy McIlroy *Jimmy Adamson *John Connelly *Jerry Dawson *Tommy Boyle * Bob Kelly * Billy Elliot * Bert Freeman * Colin McDonald *Adam Blacklaw * Andy Lochhead *Gordon Harris *Willie Irvine * Brian O'Neil *Willie Morgan * Ralph Coates *Frank Casper *Martin Dobson * Bobby Seith * Brian Pilkington * Tommy Cummings *Harry Potts * Ray Pointer *Dave Thomas * Steve Kindon * Colin Waldron *Leighton James *Brian Flynn * Andy Payton *Trevor Steven == Lähteet == == Aiheesta muualla == Luokka:Englantilaiset jalkapalloseurat Luokka:Lancashiren urheilu Luokka:Vuonna 1882 perustetut urheiluseurat
Kuitinmäki

pienoiskuva|Kuitinmäen kerrostaloja huhtikuussa 2015. Kuitinmäki () on Espoon Olarin kaupunginosan pienalue, jonka rajat kulkevat idässä Olarinkatua, lännessä Friisinkalliontietä, etelässä Kuitinmäentietä, Piispanporttia ja Länsiväylää mukaillen ja pohjoisessa Puolarintien suuntaista metsäpolkua. Pienalueen tienimistöstä merkittävä osa on avaruusaiheista. Kuitinmäessä oli 6 169 asukasta vuodenvaihteessa 2022–2023. Kuitinmäen rakennuskanta koostuu pääosin kerrostaloista, jotka on rakennettu 1970- ja 1980-luvuilla. Olarin ja Kuitinmäen alueen pääarkkitehteinä toimivat Eero Valjakka ja Simo Järvinen. Alueelle leimalliset värikkäin julkisivulasein koristellut punatiilitalot ovat rakennusliike Rakennus Oy Arjatsalon pilarilaattatekniikalla valmistamia; Rakennusliike Puolimatkan talot puolestaan on vuorattu betonielementeillä. Olarin – Kuitinmäen aluetta halkovat kävelytiet ja asuintalojen välissä on runsaasti leikkipuistoja. ==Palvelut== Kuitinmäessä sijaitsee ostoskeskus. Ostoskeskuksen alueella on kauppa ja kioski, bussin kääntöpaikka ja taksitolppa, virolainen ruokakauppa, baareja ja pizzerioita, kuntosali, Road House -ravintola, apteekki sekä Espoon seurakuntiin kuuluva Olarin kappeli. Linja-autoilla Kuitinmäestä pääsee kauppakeskus Ison Omenan luo sekä muun muassa Tapiolaan, Latokaskeen, Leppävaaraan ja Kivenlahteen. Friisilän puolella sijaitsevan Palvelutalo Hopeakuun yhteydessä toiminut neuvola siirsi toimintansa Matinkylässä sijaitsevaan kauppakeskus Ison Omenan palvelutorille. ==Koulutus ja päivähoito== Kuitinmäessä toimii yhtenäinen peruskoulu nimeltään Kuitinmäen koulu. Espoon koulutuskuntayhtymä Omnialla on Kuitinmäessä aluekeskus. Päiväkoteja on useita, esim. Kuutamon vuorohoitopäiväkoti, joka on auki ympärivuorokautisesti. Muita päivähoitopaikkoja ovat mm. alueen rakentamisen aikoihin vuonna 1973 perustettu Kuitinmäen päiväkoti, vuonna 1976 perustettu Tarjalaxin päiväkoti englanninkielinen Carousel-päiväkoti sekä Kuperkeikka-päiväkoti. Olarin asukaspuisto sijaitsee keskellä Kuitinmäkeä. Puistoon kuuluu ulkoleikkialueiden lisäksi kerhorakennus. ==Julkinen liikenne== * 121 Kamppi–Niittykumpu (M)–Kuitinmäki * 121A Kamppi–Niittykumpu (M)–Kuitinmäki–Latokaski * 125N Kamppi–Tapiola (M)–Niittykumpu (M)–Kuitinmäki–Eestinlaakso–Latokaski * 134N Kamppi–Niittykumpu (M)–Kuitinmäki–Puolarmetsä–Kiltakallio–Espoon keskus–Tuomarila * 137 Matinkylä (M)–Lystinmäki–Kuitinmäki * 531 Tiistilä–Matinkylä (M)–Kuitinmäki–Puolarmetsä–Saarniraivio–Espoon keskus * 124 Espoonlahti (M)–Finnoo–Kuitinmäki–Niittykumpu (M)–Tapiola (M) * 125 Espoonlahti(M)–Eestinlaakso–Puolarmetsä–Kuitinmäki–Niittykumpu (M)–Tapiola (M) ==Lähteet== == Aiheesta muualla == * Espoon Olariin on muodostunut kolme erilaista kulmakuntaa Luokka:Olari
Utah’n teekannu

Utahin teekannu ()Tietokonegrafiikka, Tampereen yliopisto. Viitattu 4.11.2017 eli Newellin teekannu () on 3D-grafiikkasovelluksissa käytetty objekti. Sitä käytetään usein 3D-renderöijien koeobjektina. Teekannun piirsi vuonna 1975 Martin Newell Utah’n yliopistostaComputer History. Viitattu 4.11.2017. Tarinan mukaan Newell osti teekannun utahilaisesta tavaratalostaA Critical History of Computer Graphics and Animation, Section 20: Icons of computer graphics, Teapot Ohion valtionyliopisto. Viitattu 4.11.2017. Toisen tarinan mukaan hänen vaimonsa ehdotti kotona olevaa teekannua.Behold the Worlds Most Famous Teapot, Spectrum.ieee.org Teekannu perustuu Melittan valmistamaan teekannuun, mutta se eroaa pystysuunnassa. James F. Blinnin mukaan mallia muokattiin esityksen aikana osoittamaan, että sitä voitiin manipuloida ja muokattu versio tallennettiin. Mallina ollut teekannu on nykyisin näytteillä Computer History Museumissa Mountain View’ssä KaliforniassaCollections.Computer History Museum. Viitattu 4.11.2017. Teekannu oli sen aikaisen 3D-grafiikan kannalta hyvä objekti monesta syistä. Siinä on satulapisteitä, sen genus on kahvan ansiosta nollaa suurempi, se voi heittää varjon itsensä päälle, ja se on tunnistettavissa jopa ilman teksturointia. Vaikka teekannu oli alkujaan haaste renderöintiohjelmille, ajan myötä sen renderöinti muuttui hyvin helpoksi. Sitä kuitenkin käytetään usein edelleen erilaisten renderöintijärjestelmien ja pintamateriaalien esittelyyn. Esine on monessa 3D-mallinnussovelluksesta.3dmodelinganimation Se on monissa reaaliaikaisen 3D-grafiikan rajapinnoissa: OpenGL:n päälle tehdystä GLUT-kirjastosta (`glutSolidTeapot();`) ja DirectX:lle tehdystä D3DX-kirjastosta (`D3DXCreateTeapot();`). Kannu on toisinaan myös pilan päiten piilotettu erilaisiin 3D-grafiikalla tehtyihin kuviin ja elokuviin. Se esiintyy esimerkiksi elokuvassa Toy Story, Röyksoppin musiikkivideossa ”Remind Me” ja satunnaisesti Microsoft Windowsin 3D-putkistonäytönsäästäjässä. == Lähteet == == Aiheesta muualla == * A Brief History of The Utah Teapot, Steve Baker Luokka:Tietokonegrafiikka Luokka:Sisäpiirivitsit
Katherine Cook Briggs

Katherine Cook Briggs (3. tammikuuta 1875 – 1968) oli ihmisten persoonallisuuksia arvioivan Myers–Briggsin tyyppi-indikaattorin (MBTI) uranuurtaja. Briggs syntyi akateemiseen perheeseen, jotka uskoivat koulutuksen yhtäläiseen arvoon sekä miesten että naisten kohdalla, ja hän valmistui maatalouden alalta Michiganin valtionyliopistosta, mikä ei 1800-luvun lopulla ollut naisille yleistä. Maatalousopintojen jälkeen hän työskenteli opettajana, ja meni sitten naimisiin fyysikko Lyman Briggsin kanssa. Briggs oli hyvin tuottelias kirjoittaja ja lukija, ja hän kirjoitti paljon lyhyitä kertomuksia, pääkirjoituksia sekä artikkeleita. Nuorta tytärtään kasvattaessa hän kiinnostui kasvatuksen teoriasta, ja useat hänen tekstinsä keskittyivätkin sekä koulutuksen että kasvatuksen aihepiireihin. Briggs uskoi, että lapset olivat luonnostaan uteliaita, ja että kasvatuksen tulisi tukea lasten luontaista oppimisenhalua. Lyhyen koulukokeilun jälkeen hän päätti opettaa Isabel-tyttärensä kotiopetuksessa, tukien tytön omia kiinnostuksenkohteita. Fiktion kirjoittajana Cook Briggsin kiinnostus erilaisia persoonallisuustyyppejä kohtaan kasvoi, ja vuonna 1917 hän ryhtyi tutkimaan aihepiiriä. Lopulta hän alkoi kehittämään omaa teoriaansa, kunnes vuonna 1923 Carl Jungin Psychologische Typen -kirjan englanninkielisen painoksen (1923) ilmestyttyä Briggs löysi siitä useita yhtäläisyyksiä oman persoonallisuusmallinsa kanssa. Hän kehitti tyttärensä Isabel Briggs Myersin kanssa toimivan indikaattorin, joka nimettiin heidän mukaansa. Toisen maailmansodan aikaan 1941 Myers motivoitui toimivan persoonallisuusindikaattorin kehittämiseen. Hän halusi lopettaa sotien aiheuttamat kärsimykset ja tragediat ja uskoi, että ihmisten paremman keskinäisen ymmärtämisen kautta kärsimykset vähenisivät. Koska psykologit eivät asiasta kiinnostuneet, Myers ja Briggs päättivät yhdessä kehittää välineen, jolla teoria saataisiin konkreettiseen hyötykäyttöön. II maailmansodasta alkaen MBTI on ollut osa upseerien ja muiden johtajien valintakokeita. == Lähteet == ==Kirjallisuutta== *Hautala, T. M. & Routamaa, V.: Katse naamion taa: Itsetuntemuksesta voimaa. LEADEC Publications, in press 2007). Luokka:Yhdysvaltalaiset psykologit Luokka:Vuonna 1875 syntyneet Luokka:Vuonna 1968 kuolleet
Isabel Briggs Myers

Isabel Briggs Myers (18. lokakuuta 1897 – 5. toukokuuta 1980) oli yhdysvaltalainen itseoppinut persoonallisuuksien tutkija, joka kehitti äitinsä Katherine Cook Briggsin kanssa Myers–Briggs-tyyppi-indikaattorin. Briggs Myers kiinnostui persoonallisuuksien piirteistä, koska hänen äitinsä perehtyi C. G. Jungin elämäntyöhän. Hän oli äitinsä oppilas kotikoulussa 14-vuotiaaksi asti, ja lähti sen jälkeen Swarthmore Collegeen. Siellä hän tapasi oikeustieteen opiskelijan Clarence Myersin, ja alkoi seurustella tämän kanssa. Poikaystävän ja lapsuudenperheen aivan erilaisten persoonallisuuksien kartoittamisesta alkoi työ, joka johti MBTI-indeksin kehittämiseen. Clarence Myers ja Isabel Briggs menivät naimisiin vuonna 1918. He asuivat Philadephian lähiössä, aviomies työskenteli juristina. He saivat kaksi lasta. Isabel Briggs Myers julkaisi yhden fiktioteoksen, salapoliisitarinan Murder Yet to Come jolla hän voitti kirjoituskilpailun vuonna 1929. Toisen maailmansodan puhjetessa Isabel Briggs Myers tajusi, miten arvokas olisi psykologinen arviointityökalu, jonka lähtökohtana olisi ihmisten erilaisuuden ymmärtäminen. Hän jatkoi MBTI-testin kehittämistä neljän vuosikymmenen ajan. Hän pääsi testaamaan ensimmäisen vuoden lääketieteen opiskelijoita ja seurasi näiden uraa 12 vuoden ajan. Hän esitteli tulokset konferenssiesitelmässä vuonna 1964, mutta ei koskaan julkaissut niitä vertaisarvioiduissa tieteellisissä lehdissä. Sensijaan hän julkaisi testilomakkeesta versiot A-G, projektiraportteja, ja vuonna 1962 testin ohjekirjan. == Lähteet == ==Kirjallisuutta== *Hautala, T. M. & Routamaa, V.: Katse naamion taa: Itsetuntemuksesta voimaa. LEADEC Publications (in press 2007). Luokka:Yhdysvaltalaiset psykologit Luokka:Yhdysvaltalaiset kirjailijat Luokka:Vuonna 1897 syntyneet Luokka:Vuonna 1980 kuolleet
Kantatie 74

Kantatie 74 on Pohjois-Karjalassa Joensuun Niinivaarasta Ilomantsiin kulkeva kantatie. Tien pituus on 70 kilometriä. Tien päätepiste Ilomantsissa on Suomen päätieverkon itäisin kohta. Tien liikennemäärät ovat alhaiset. Muutamia yksittäisiä oikaisuja lukuun ottamatta kantatien 74 linjaus on yhä sama kuin vuoden 1938 tienumerointijärjestelmässä. Nykyinen tie on rakennettu 1960-luvulla. Tielle ei tällä hetkellä (toukokuu 2013) ole suunnitteilla merkittäviä tiehankkeita. ==Reitti ja tieyhteydet== *Joensuu (vt 6, vt 9) *Kontiolahti *Joensuu (uudelleen) **Heinävaara (st 494) **Litovaara **Kovero (st 496, st 512) *Ilomantsi **Marjovaara **Kuntakeskus (st 500, st 514, st 522) ==Lähteet== * ==Aiheesta muualla== *Matti Grönroosin sivu kantatiestä 74 74 Luokka:Joensuun liikenne Luokka:Kontiolahden liikenne Luokka:Ilomantsin liikenne
Kantatie 71

Kantatie 71 on Savonlinnan Kerimäeltä Kiteelle kulkeva kantatie. Tien pituus on 62 kilometriä. Tie alkaa Anttolan kylästä, jossa se erkanee valtatie 14:stä ja päättyy Kiteen Puhoksessa valtatie 6:een. Tie on rakennettu nykyiselle linjaukselleen 1960 ja 1970-luvuilla ja se on kokonaisuudessaan kaksikaistainen ja pääosin hyvälaatuinen joitakin yksittäisiä mäkisiä ja mutkaisia kohtia lukuun ottamatta. Liikennemäärät ovat suhteellisen pienet. Kantatie 71 on tärkein väylä Etelä-Savon ja Pohjois-Karjalan maakuntien välillä muodostaen merkittävän maantieyhteyden Savonlinnan ja Joensuun välille. ==Reitti== *Savonlinna **Anttola (vt 14) **Kerimäki **Hautaniemi (st 474) *Kitee **Villala **Hummovaara **Kokka-aho **Puhos (vt 6) ==Historiaa== Vuoden 1938 tienumerointijärjestelmässä kantatie 71 käsitti nykyisen osuuden lisäksi nykyisen seututien 486 reitin Kiteen kautta Tohmajärvelle. Tuolloin tie päättyi Sortavalan ja Kajaanin väliselle valtatie 18:lle. Sodan jälkeisten alueluovutusten seurauksena valtatiet 6 ja 18 linjattiin uudelleen ja kantatietä 71 lyhennettiin päättymään valtatie 6:lle. ==Lähteet== * ===Viitteet=== ==Aiheesta muualla== *Matti Grönroosin sivu kantatiestä 71 71 Luokka:Savonlinnan liikenne Luokka:Kiteen liikenne
Ossi Korteniemi

Ossi Eemeli Korteniemi (9. heinäkuuta 1939 Turtola – 2. lokakuuta 2002 Pello) oli suomalainen, Suomen Keskustaa edustanut poliitikko. Viitattu 8.11.2010. Korteniemi oli varsinaiselta ammatiltaan opettaja. Hän toimi opettajana vuodesta 1960 aina vuoteen 1994 asti, jolloin hän nousi kansanedustajaksi. Korteniemi tuli eduskuntaan toukokuussa 1994 Lapin läänin maaherraksi siirtyneen Hannele Pokan tilalle. Korteniemellä oli ennestään poliittista kokemusta Pellon kunnanvaltuustosta, jonka jäsenenä hän oli toiminut vuodesta 1973, ja puheenjohtajana vuodesta 1976. Hänet valittiin kaksissa seuraavissa vaaleissa jatkamaan kansanedustajana Lapin vaalipiiristä, eduskuntavaaleissa 1995 ja eduskuntavaaleissa 1999. Eduskunnassa ollessaan Korteniemi ehti toimia varsinaisena jäsenenä kolmessa valiokunnassa, lakivaliokunnassa, puolustusvaliokunnassa ja sivistysvaliokunnassa. Hän toimi myös Kansaneläkelaitoksen valtuutettuna ja Pohjoismaiden neuvoston Suomen valtuuskunnan jäsenenä. Korteniemi joutui jättämään eduskunnan vuonna 2001 sairauden takia ja hänen tilalleen eduskuntaan nousi Timo E. Korva. Korteniemi menehtyi vaikeaan sairauteen lokakuussa 2002 Pellon kunnassa. Kansanedustajuuden ja kunnanvaltuuston jäsenyyden lisäksi Korteniemi oli poliittisella urallaan myös presidentin valitsijamiehenä presidentinvaalissa 1988. Hän toimi myös kirkolliskokouksen maallikkojäsenenä vuodet 1978–1996 ja kirkkohallituksen jäsenenä vuodet 1988–1996. Kotiseututyö ja siihen liittyvän perinteen vaaliminen oli lähellä Korteniemen sydäntä. Hän toimi lähes kymmenen vuotta (1983–1992) Tornionlaakson vuosikirjan toimittajana. Hän myös tutki suku- ja kotiseutuhistoriaa. Korteniemi julkaisi vuonna 1986 suvustaan kirjan Korteniemi – pellolainen talonpoikaissuku 400 vuotta. Järjestötoimimintaan hän osallistui toimimalla muun muassa partioliikkeessä ja Suunnistusliitossa. Sotilasarvoltaan Korteniemi oli reservin majuri. Hän oli intohimoinen urheilun ja liikunnan harrastaja. Korteniemen puoliso oli luokanopettaja Terttu Marjatta Lankolainen. Heidän avioliitostaan syntyi neljä lasta, kaksi poikaa ja kaksi tytärtä. == Lähteet == Luokka:Kansanedustajat Luokka:Suomen Keskustan poliitikot Luokka:Pellon kunnanvaltuutetut Luokka:Lapin vaalipiiri Luokka:Suomalaiset opettajat Luokka:Vuonna 1939 syntyneet Luokka:Vuonna 2002 kuolleet
RSX-11

RSX-11 on Digital Equipment Corporationin PDP-11-minitietokoneelle kehittämä reaaliaikakäyttöjärjestelmien perhe, jonka järjestelmät olivat yleisiä 1970-luvun lopulla sekä 1980-luvun alussa. Nämä käyttöjärjestelmät suunniteltiin teollisuuden prosessinhallintaan, ja niitä myös käytettiin siinä tehtävässä paljon, mutta RSX-11 oli suosittu myös ohjelmistokehityksessä. Eräs tunnetuimpia perheen järjestelmiä oli David Cutlerin RSX-11M, joka myöhemmin vaikutti VAX-tietokoneiden VMS-käyttöjärjestelmän kehitykseen. RSX-11M:ssä esiintyivät ensi kerran suunnitteluperiaatteet ja pääkonseptit jotka myöhemmin esiintyivät myös Windows NT:ssä. RSX tulee sanoista Resource Sharing eXecutive, alun perin ilmeisesti Real-time System eXecutive.http://www.miim.com/faq/general.html#whyrsx == Lähteet == == Aiheesta muualla == * Vanhoja teknisiä dokumentteja, Bitsavers.org Luokka:Digital Equipment Corporationin käyttöjärjestelmät Luokka:PDP-11 Luokka:Reaaliaikaiset käyttöjärjestelmät
George Ord

George Ord (4. maaliskuuta 1781 Philadelphia, Pennsylvania – 24. tammikuuta 1866) oli yhdysvaltalainen ornitologi ja kirjailija. Ord syntyi Philadelphiassa köydentekijän perheeseen. Hänen äitinsä oli Rebecca Lindemeyer. Hänen isänsä, myös George Ord, oli entinen merikapteeni, joka valmisti köysiä ja kauppasi niitä. Nuorempi George seurasi häntä matkoilla vuodesta 1800 alkaen ja jatkoi isänsä työtä tämän kuoltua 1806. Vuonna 1829 hän luopui kaupanteosta voidakseen omistaa aikansa tieteelle. Koulunsa Ord kävi Philadelphiassa. George Ord nai Margarette Biays'in 1806 ja heille syntyi kolme lasta, joista kaksi kuoli jo lapsena. Margarette kuoli 1815, ja Ord meni uusiin naimisiin naisen kanssa, jonka nimi ei ole tullut julkisuuteen, ja joka taisteli mielisairauttaan vastaan lähes koko heidän avioliittonsa ajan. Ordista tuli Philadelphian Academy of Natural Sciences -seuran jäsen 1815 ja myöhemmin seuran puheenjohtaja. Vuonna 1817 hänet hyväksyttiin jäseneksi American Philosophical Society -seuraan, jossa hän toimi merkittävällä tavalla muun muassa seuran sihteerinä, varapuheenjohtajana, kirjastonhoitajana, lahjoittajana ja valtuutettuna. Ord oli Alexander Wilsonin hyvä ystävä ja tukija, seuraten tätä monilla hänen matkoillaan halki Amerikan. Wilsonin kuoltua 1813 Ord kirjoitti valmiiksi kahdeksannen ja yhdeksännen osan Wilsonin laajasta teoksesta American Ornithology. Viimeinen osa tuli painosta 1814. Hän julkaisi Wilsonin elämäkerran 1828, ja kustansi myös kumppaniensa Thomas Sayn (1787–1834) ja Charles Alexandre Lesueurin (1778–1846) elämäkerrat. Hän toimi avustajana Samuel Johnsonin tietosanakirjan laajentamisessa ja Noah Websterin tietosanakirjan ensimmäisessä painoksessa. Merkittävää oli Ordin julkinen vihamielinen suhtautuminen John James Auduboniin, jonka maalauksista hän ei pitänyt, ja joka hänen mielestään yritti anastaa Wilsonin aseman amerikkalaisena lintumaalarina. Ord oli tunnettu suorapuheisuudestaan ja voimakkaista mielipiteistään. Hän arvosteli kärkevästi myös toista suurta amerikkalaista luonnontieteilijää, Thomas Nuttallia. George Ord on haudattu Wilsonin viereen Philadelphian Gloria Dei Church'in hautausmaalle. Ordin tieteelle kuvailemia lintulajeja on muun muassa pikkujoutsen. Luokka:Yhdysvaltalaiset ornitologit Luokka:Vuonna 1781 syntyneet Luokka:Vuonna 1866 kuolleet
Helvetia

Helvetia on Sveitsin naisellinen henkilöitymä, jota kutsutaan myös Sveitsin äidiksi. Helvetia kuvataan tyypillisesti kaavussa keihään ja Sveitsin vaakunaristillä varustetun kilven kera. Hahmo on tunnettu ainakin 1600-luvun jälkipuoliskolta lähtien. Helvetia on myös Sveitsin latinankielinen nimi, jota käytetään maan neljän virallisen kielen sijasta muun muassa rahoissa ja postimerkeissä. Alun perin se oli muinaisten roomalaisten käyttämä nimitys Alppien ja Juravuorten välissä sijaitsevasta ylänköalueesta, joka oli kelttiläisiin heimoihin kuuluneiden helvetialaisten asuinpaikka. Alue on suunnilleen nykyisen Sveitsin länsiosassa. == Lähteet == Luokka:Kansallishenkilöitymät Luokka:Sveitsin historia Luokka:Sveitsiläinen kulttuuri
Gustaf Erik Hedman

Gustaf Erik Hedman (s. 1777 Oulu – 1841) oli suomalainen taidemaalari. Hän oli opiskellut Ruotsin kuninkaallisessa taideakatemiassa Tukholmassa. Hänen julkisia teoksiaan ovat Ähtävän (1816) ja Vähänkyrön (1819) kirkkojen alttaritaulut. Hän on maalannut myös signeerattuja koristemaalauksia huonekaluihin. Hedmanin puoliso oli Margaretha Elisabeth (Greta Lisa) o.s. Store ja poika oli taidemaalari Johan Gustav Hedman. == Lähteet == === Viitteet === == Aiheesta muualla == * Gustaf Erik Hedmanin maalaama Ähtävän kirkon alttaritaulu * Gustaf Erik Hedmanin maalaama Vähänkyrön kirkon alttaritaulu Luokka:Suomalaiset taidemaalarit Luokka:Vuonna 1777 syntyneet Luokka:Vuonna 1841 kuolleet
Luigi Einaudi

Luigi Einaudi (24. maaliskuuta 1874 – 30. lokakuuta 1961) oli italialainen taloustieteilijä, poliitikko ja lehtimies. Hän toimi Italian toisena presidenttinä vuosina 1948–1955. Ennen presidenttikauttaan Einaudi toimi Italian keskuspankin pääjohtajana 1945–1948 sekä varapääministerinä ja talous- ja budjettiministerinä De Gasperin neljännessä hallituksessa. Talousministerinä Einaudi aloitti vakauttamispolitiikan. Hän edusti Italian liberaalipuoluetta (Partito Liberale Italiano). Hän oli koulutukseltaan lakitieteen maisteri. Hän kirjoitti useita taloustiedettä käsitteleviä teoksia. Hänen aviopuolisonsa oli Ida Pellegrini. Einaudi kuoli Roomassa 87 vuoden ikäisenä. Einaudi teki presidenttikautensa aikana kahdeksan nimitystä elinikäiseksi senaattoriksi. Häntä edelsi Italian presidenttinä Enrico De Nicola ja seurasi Giovanni Gronchi. == Lähteet == * * Bjøl, Erling: Kansojen historia. Osa 23. Rikas länsi. WSOY, 1985. S. 465. ISBN 951-0-09751-9 Luokka:Italian presidentit Luokka:Italian valtiovarainministerit Luokka:Vuonna 1874 syntyneet Luokka:Vuonna 1961 kuolleet
Desmonsin oireyhtymä

Desmonsin oireyhtymä on oireisto, josta kärsivillä on sarveistunut iho ja maksavaurioita. Vammautuneet ovat lisäksi kuuroja, lyhytkasvuisia ja henkisesti kehitysvammaisia. Desmonsin oireyhtymä todettiin ensi kertaa kolmella sisaruksella vuonna 1971. Maksavaurioihin kuuluvat hepatomegalia, glukoosikertymä ja kirroottisuus. Desmons on ilmeisesti autosomaalisestihttp://www.nlm.nih.gov/mesh/jablonski/syndromes/syndrome264.html peittyvästi periytyvä oireyhtymä, jota esiintyy harvemmin myös satunnaistapauksina.http://www.saunalahti.fi/kup/syndroma/desmonds.htm == Lähteet == Luokka:Oireyhtymät
Marinesco–Sjögrenin oireyhtymä

Marinesco-Sjögrenin oireyhtymä on oireisto, joka aiheuttaa motoriikan ongelmia, kehitysvammaisuutta ja sokeutta. Tavallisia piirteitä ovat ataksia, synnynnäinen harmaakaihi, alikehittynyt lihaksisto, selkärangan skolioottisuus, sukurauhasten kehittymättömyys, lyhytkasvuisuus ja mikrokefalia. Maailmassa oli vuonna 2004 noin sata henkilöä, joilla oli todettu Marinesco-Sjögrenin oireyhtymä. Marinesco-Sjögrenin oireyhtymä on vitoskromosomin kautta peittyvästi periytyvä. Sairaus nimettiin Georges Marinescon ja Karl Gustaf Torsten Sjögrenin mukaan, mutta ilmeisesti Unkarissa oli jo aiemmin havaittu samankaltaisia oireistokokonaisuuksia. == Lähteet == * http://www.saunalahti.fi/kup/syndroma/mss.htm Luokka:Oireyhtymät
Ian Rankin

Ian Rankin (s. 28. huhtikuuta 1960, Cardenden, Fife, Yhdistynyt kuningaskunta) on skotlantilainen rikoskirjailija. Rankin on genrensä myydyimpiä kirjoittajia Britanniassa. Hänet tunnetaan etenkin rikosromaaneistaan, joiden päähenkilönä on komisario John Rebus. Rebus on esiintynyt myös neljässä televisiosarjassa, ensimmäisen pääosassa John Hannah, muiden Ken Stott. Brittiläinen rikoskirjailijoiden yhdistys CWA (Crime Writers’ Association) myönsi Rankinille vuonna 2005 Timanttitikarin hänen elämäntyöstään. Hänelle on myönnetty myös Edgar-palkinto parhaasta romaanista vuonna 2005 ja Suomen dekkariseuran ulkomaisen dekkarikirjallisuuden kunniakirja vuonna 2003. Rankin asuu Edinburghissa. Hänellä on vaimonsa Mirandan kanssa pojat Jack ja Angelman-oireinen Kit.Presso == John Rebus -sarja == * 1987 Knots and Crosses (suom. Ristinolla, 2001) * 1990 Hide and Seek (suom. Kuurupiilo, 2002) * 1992 Tooth and Nail * 1992 Strip Jack (suom. Paljas poliitikko, 2002) * 1993 The Black Book (suom. Musta kirja, 2003) * 1994 Mortal Causes (suom. Kalman asialla, 2004) * 1995 Let it Bleed (suom. Pakkosiirtoja, 2005) * 1997 Black and Blue (suom. Sinistä ja mustaa, 2006) * 1998 The Hanging Garden (suom. Riippuva puutarha, 2007) * 1999 Dead Souls (suom. Kuolleita sieluja, 2008) * 2000 Set in Darkness (suom. Pimeän sylissä, 2009) * 2001 The Falls (suom. Lankeemuksia, 2010) * 2002 Resurrection Men (suom. Henkiin herätettävät, 2011) * 2004 A Question of Blood (suom. Verisiteet, 2012) * 2005 Fleshmarket Close (suom. Turvaa vailla, 2013) * 2006 The Naming of the Dead (suom. Kuolleiden nimeen, 2014) * 2007 Exit Music == Lähteet == == Aiheesta muualla == * Viralliset sivut. Luokka:Skotlantilaiset kirjailijat Luokka:Vuonna 1960 syntyneet Luokka:Elävät henkilöt
SimSafari

SimSafari on lapsille suunnattu SimCityn tyyppinen tietokonepeli. Maxis julkaisi pelin maaliskuussa 1998 Macintoshille ja Windowsille.Amazon.com SimSafarissa pitää tehdä eläinpuisto. Siinä hoidetaan eläimiä ja tuhotaan tuholaisia ja hoidetaan puistoa muilla tavoin. Pelin myynti oli vain kohtalaista, koska monet pelaajat pitivät sitä liian helppona. == Lähteet == == Aiheesta muualla == * Safari Luokka:Vuoden 1998 videopelit Luokka:Windows- pelit Luokka:Mac OS -pelit Luokka:Yhdysvalloissa kehitetyt videopelit
Presidentinlinna (Vilna)

pienoiskuva|Presidentinlinnan puutarhaa Presidentinlinna Vilnan vanhassakaupungissa on Liettuan presidentin virka-asunto. Nykyisin presidentinlinnana toimiva palatsi rakennettiin 1300-luvun lopulla, ja siellä asui mm. Vilnan viimeinen piispa. Rakennus vaurioitui kahdessa tulipalossa vuosina 1737 ja 1748. Palatsi rakennettiin uudelleen vuonna 1750 arkkitehti Laurynas Gucevičiusin johdolla. Sen jälkeen rakennuksessa asui keisareita, kuninkaita ja aatelismiehiä, joiden joukossa olivat mm. Paavali I, Aleksanteri I ja Napoléon Bonaparte. Rakennus on toiminut Liettuan presidentinlinnana vuodesta 1997. Luokka:Liettuan rakennukset ja rakennelmat Luokka:Vilnan rakennukset ja rakennelmat Luokka:1800-luvulla rakennetut hallintorakennukset